ריברדייל - דמויות

ריברדייל היא סדרת דרמת נעורים אמריקאית המבוססת על הדמויות מעולמם של "ארצ'י קומיקס". הסדרה עובדה עבור רשת "The CW" על ידי המפיק רוברטו אגירה-סאקאסה, רוברטו אגיר-סקאסה, והופקה על ידי חטיבת הטלוויזיה של האחים וורנר, בשיתוף פעולה עם "ברלנטי הפקות" ו"ארצ'י קומיקס". הסדרה עלתה לראשונה ב-26 בינואר 2017. הסדרה כוללת אנסמבל דמויות המבוסס על דמויות מעולמם של "ארצ'י קומיקס", כשבתפקידים ראשיים משתתפים בין היתר קיי. ג'יי. אפא כארצ'י אנדרוז; לילי ריינהרט כבטי קופר, קמילה מנדס כורוניקה לודג', קול ספראוס כג'אגהד ג'ונס ומדליין פטץ' כשריל בלוסום. ב-7 בינואר 2020, רשת "The CW" חידשה את הסדרה לעונה חמישית, שעלתה לשידור ב-20 בינואר 2021. על אף שמארי מופיעה בהופעת אורח בפרק פתיחת העונה הרביעית, היא קיבלה זיכוי של שחקנית ראשית. דמותו של רג'י מנטל גולמה על ידי רוס באטלר בעונתה הראשונה של הסדרה. ניקולס קיבלה זיכוי כשחקנית ראשית בפרקה הרביעי של העונה החמישית, "פרק 80: כור המצרף", על אף שהיא לא מופיעה עד "פרק 88: האזרח לודג'", בו היא קיבלה זיכוי של שחקנית אורחת. אולריך קיבל זיכוי של שחקן ראשי בשלושת הפרקים הראשונים של עונה החמישית, למרות שהחל מפרקה הרביעי הוא אינו מופיע. וסטברוק קיבלה זיכוי של שחקנית ראשית החל מפרקה הרביעי של עונה החמישית. התרשים הנוכחי מציג את אילן היוחסין המרכזי של הסדרה ושל הדמויות המופיעות בה הקשורות דרך קשר דם ו/או זוגיות; נכון לעונה החמישית: ערך מורחב – ארצ'י אנדרוז ארצ'יבלד "ארצ'י" אנדרוז הוא בנם של פרד ומרי אנדרוז ובן-זוגה של ורוניקה לודג'. ארצ'י הוא סטודנט בתיכון ריברדייל, מוזיקאי בהתהוות ושחקן פוטבול המשחק בנבחרת "הבולדוגים" של תיכון ריברדייל. במהלך העונה הראשונה, ארצ'י מחליט לוותר על מעמדו כקפטן הנבחרת ולהעביר את התפקיד לרג'י מנטל לאחר שחש שברצונו להתמקד יותר במוזיקה שלו. לאורך שנות ילדותיהם, ארצ'י, ג'אגהד ג'ונס ובטי קופר היו חברים קרובים. לאחר שבטי חושפת בפניו שהיא מאוהבת בו, הוא אינו משיב לה באותו המטבע, ומחליט לשמור על קשרי הידידות שלהם, מה שגורם למתח זמני קל במערכת היחסים שלהם. במקום זאת, ארצ'י נמשך לבחורה עשירה וחדשה בשם ורוניקה, שבדיוק עברה לריברדייל מניו יורק בעקבות מעצרו של אביה המיליארדר, היירם לודג', לאחר שביצע הונאה ומעילה. בעונה השנייה, ארצ'י מתקרב יותר למשפחתה של ורוניקה והופך לעוזרו האישי של היירם, דבר היוצר מתחים בינו לבין אביו. בעונה השלישית ארצ'י נשלח לכלא לאחר שהופלל ברצח שאחד מאנשיו של היירם ביצע בפקודתו של היירם, אך הוא בורח מהכלא בעזרת חבריו. עם שובו לריברדייל, ארצ'י נפרד מוורוניקה ומתחיל לצאת לתקופה קצרה עם ג'וסי, אך לבסוף שב להיות עם ורוניקה. ערך מורחב – בטי קופר אליזבת "בטי" קופר היא בתם של האל ואליס קופר, אחותה של פולי קופר, אחותו למחצה של צ'ארלס סמית', בת-זוגו של ג'אגהד ג'ונס, בת דודה של שריל בלוסום ודודתם של התינוקות התאומים של ג'ייסון ופולי, ג'וניפר ודאגווד. בטי היא סטודנטית בתיכון ריברדייל וחברתם הטובה ביותר של ארצ'י אנדרוז, ורוניקה לודג',ג'אגהד ג'ונס, קווין קלר . בנוסף, בטי היא העורכת הראשית של עיתון תיכון ריברדייל, ה"בלו אנד גולד". לארוך שנות ילדותה, חיי המשפחה של בטי היו מתוחים מאוד, מכיוון שאמה הייתה חולת שליטה ותובענית, מה שהביא לכך שאחותה עברה התמוטטות נפשית ונשלחה לגור במנזר "אחיות החסד השקט", על אף שהוריה טענו שהדבר נגרם בגלל מערכת היחסים ההרסנית של פולי עם ג'ייסון בלוסום. כבת היחידה שנותרה במשפחת קופר, היא הוכנסה ללחץ עצום על ידי אמה להיות מושלמת מכל הבחינות. במהלך העונה הראשונה, בטי פותחת מחדש את ה"בלו אנד גולד", עיתון בית הספר, יחד עם ג'אגהד, שהופך לבן זוגה לאחר שאהבתה הנכזבת לארצ'י לא נענית. בעונה השנייה, בטי הופכת לפיון בעל כורחה בתוכניתו של "הברדס השחור" לטהר את ריברדייל מהחוטאים ומאולצת על ידו לבצע פעולות שמשאירות את חותמם על משפחתה וחבריה, אך היא מצליחה להשתחרר מאחיזתו. בעונה השלישית בטי מתחילה לחקור אודות החווה המסתורית אליה משפחתה הצטרפה. ערך מורחב – ורוניקה לודג' ורוניקה ססיליה לודג' (למשפחת לונה) היא בתם של היירם והרמיוני לודג', בת-זוגו של ארצ'י אנדרוז ולשעבר אשתו של צ'אד ורוניקה היא סטודנטית בתיכון ריברדייל, חברה בנבחרת המעודדות, הוויקסנס, וחברת כבוד של ג'וזי והפוסיקאטס, שעברה מניו יורק לעיירת הולדתה של אמה, ריברדייל, עקב מעצרו של אביה וכליאתו לאחר מכן. היא מגיעה לריברדייל כדי להתחיל מחדש ולהשאיר את עברה הבעייתי. בזמן שחיה בניו יורק, ורוניקה הייתה עשירה, פופולרית ואופנתית, אך גם בעלת אופי מתנשא ונערה מרושעת. במהלך העונה הראשונה, היא מתקשה למצוא את האמת שמאחורי נאמנויותיו וכוונותיו של אביה, מכיוון שהיא חוששת מהעתיד לקרות ברגע שישתחרר מהכלא. במקביל, היא מנסה גם להפוך את עצמה לאדם טוב יותר ומפתחת חברויות עם כל הדמויות הראשיות כולל בטי קופר, ג'אגהד ג'ונס, ג'וזי מקוי, שריל בלוסום וקווין קלר והופכת לבת-זוגו של ארצ'י אנדרוז. בעונה השנייה, היירם משתחרר מהכלא ועובר חזרה לריברדייל כדי להצטרף להרמיוני וורוניקה כמשפחה. לאחר שהירם משתחרר, ורוניקה מסתבכת בעסק המשפחתי של לודג'. עם זאת, עם הזמן היא מתחילה להתנגד לאביה ולבסוף מבינה איזה אדם נורא הוא למרות אמונתה העיוורת בו. בעונה השלישית, ורוניקה הופכת ליריבתו של אביה ומנסה באמצעים שונים להכניס אותו לכלא בגלל כל הפשעים שביצע בריברדייל. אף שהאמינה שהיא בתו היחידה של היירם, מאוחר יותר, ורוניקה מגלה שיש לה אחות למחצה בשם הרמוסה לודג', שמופיעה בעונה הרביעית. ערך מורחב – ג'אגהד ג'ונס פורסיית' פנדלטון "ג'אגהד" ג'ונס השלישי הוא בנו של אף. פי. וגלדיס ג'ונס, אחיה הבכור של ג'ליבין ג'ונס, אחיו למחצה של צ'ארלס סמית' ובן-זוגה לשעבר של בטי קופר. חברו הטוב ביותר של ארצ'י ונער מתבודד שמשפחתו התפרקה לאחר אמו ואחותו עברו לטולדו בגלל התמכרותו של אביו לסמים ולשתייה. במהלך העונה הראשונה ג'אגהד עובר לגור באופן זמני אצל ארצ׳י ומתחיל זוגיות עם בטי קופר, אך בסופה נאלץ לעבור לתיכון סאות'סייד. בעונה השנייה חברי כנופיית "הסרפנטס" מקבלים אותו לשורותיהם, והוא מסתבך עם חברת "סרפנטס" לשעבר, פני פיבודי שמשתפת פעולה עם היירם. בעונה השלישית, ג'אגהד חוקר את הקשר בין המשחק "גריפונים וגרגוילים" לריברדייל. ערך מורחב – שריל בלוסום שריל מרג'ורי בלוסום היא בתם של קליפורד ופנלופה בלוסום, אחותו התאומה של ג'ייסון בלוסום, בת-זוגה של טוני טופז, בת דודה של בטי קופר ודודתם של התינוקות התאומים של ג'ייסון ופולי, ג'וניפר ודאגווד. שריל היא נערה עשירה ומניפולטיבית שאיבדה לאחרונה את אחיה התאום בתאונה מסתורית, תלמידה בתיכון של ריברדייל, ראש נבחרת המעודדות "הויקסנס" והקווין בי של תיכון ריברדייל. מערכת היחסים של שריל עם משפחתה מתוחה ואף גובלת בהתעללות רגשית ופסיכולוגית מאז מותו של ג'ייסון. אמה האשימה אותה בכך שסייעה לג'ייסון בניסיונו לברוח מריברדייל, מה שבעצם לכאורה הוביל למותו. אביה של שריל חושב עליה כאסון מהלך בהשוואה לג'ייסון, שנחשב ל"גולדן בוי". בעונה השנייה, מתגלה ששריל היא לסבית לאחר שמתאהבת בחברתה הטובה ביותר ג'וסי. לאחר שאהבתה אליה לא נענית, היא מתקרבת לטוני טופז, סרפנטסית ביסקסואלית שלאחר מכן נהיית לבת זוגה. לבסוף היא מצטרפת לכנופיית "הסרפנטס" והופכת לאחת מהם. בעונה השלישית, היא מגורשת על ידי ג'אגהד מ"הסרפנטס" ומקימה ביחד עם טוני את כנופיית "הפריטי פויזנס". ג'וזפין "ג'וזי" מקוי היא בתם של מיילס וסיירה מקוי. ג'וזי היא נערה תחרותית, שאפתנית ויהירה, תלמידה בתיכון ריברדייל והזמרת הראשית והגיטריסטית לשעבר בלהקה שהיא עצמה הקימה, "ג'וזי והפוסיקאטס". לאחר שקיבלה בסתר את ההחלטה להמשיך בקריירת סולו, ואלרי בראון ומלודי ולנטיין, שתי החברות בלהקה, פירקו את הלהקה. אביה, מוזיקאי בעצמו, העניק לה את השם ג'וזפין על שם הזמרת ג'וזפין בייקר. בגלל זה, היא נאבקת לעיתים קרובות להשיג את אישורו תוך כדי ניסיונותיה להרשים אותו. בניגוד לאביה, אמה של ג'וזי, סיירה מעודדת את הכישרונות שלה, במיוחד בכל מה שקשור ללהקה והמוזיקה שלה. בסוף העונה השלישית, ג'וזי יוצאת למסע הופעות עם אביה. ערך מורחב – קווין קלר קווין קלר הוא בנם של טום וגברת קלר. קווין הוא תלמיד בתיכון ריברדייל וחברן הטוב ביותר של בטי קופר וורוניקה לודג'. לאורך הסדרה, קווין נאבק עם נטיותיו המיניות, מכיוון שהוא חש שאין לו את אותן האפשרויות כמו שלחבריו יש. מאבק פנימי זה גורם לקווין לפעול בפזיזות לעיתים קרובות. במהלך העונה הראשונה קווין יוצא עם חואקין, חבר בכנופיית "הסרפנטס", אך השניים נאלצים להיפרד. בסוף העונה השנייה קווין נהיה לבן זוגו של מוס, אך בתחילת העונה השלישית הוא מגלה שמוס מתבייש להפגין את הזוגיות ביניהם מאחר שעדיין לא יצא מהארון. בעונה הרביעית נרמז שהוא מנהל מערכת יחסים עם פאנגס. חברתו של ג'אגהד מתיכון סאות'סייד, חלק מכנופיית "הנחשים", והצלמת בעיתון ה"רד אנד בלאק", עיתון תיכון סאות'סייד. במהלך העונה השנייה, טוני נהיית לבת זוגה של שריל. בעונה השלישית, היא מגורשת על ידי ג'אגהד מ"הסרפנטס" ומקימה ביחד עם שריל את כנופיית "הפריטי פויזנס". קפטן קבוצת הפוטבול היהיר והשחצן של תיכון ריברדייל. בעונה השלישית, רג'י עוזר לוורוניקה לתחזק את המסבאה שהקימה והשניים מתקרבים. חבר חדש בכנופיית הסרפנטס, וחברם הטוב של חואקין, טוני וג'אגהד, שעובר לתיכון ריברדייל עם הריסת תיכון סאות'סייד. במהלך העונות השלישית והרביעית, פאנגס מתחיל לנהל מערכת יחסים עם קווין לאחר ששהו יחד ב"חווה" של אדגר ואוולין אברנבר. פרדריק ארתור "פרד" אנדרוז הוא בעלה לשעבר של מרי אנדרוז, אביו של ארצ'י אנדרוז ובעליה של חברת הבנייה המקומית, "אנדרוז קונסטרוקשיין". פרד נולד גדל בריברדייל, וכמו בנו למד בתיכון המקומי, שם הוא היה חברו הטוב ביותר של אף. פי. ג'ונס, ואף יצא לפרק זמן קצר עם הרמיוני גומז, עד שעזבה אותו לטובת היירם לודג'. במהלך שנה השמיניסטית שלהם בתיכון, הוא ואף. פי. הקימו את להקת "פרד'ס הדס". בהמשך, פרד נישא למרי אנדרוז והיא ילדה את בנם היחיד, ארצ'י אנדרוז. עם זאת, נישואיהם התפרקו והוא ומרי נפרדו ברגשות קשים, שכן השניים התקשו להיות באותו החדר יחד בלי שהיה מתווך נוכח, ומרי התרחקה לשיקגו. בסוף העונה הראשונה נורה על ידי "הברדס השחור", אך שורד. בעונה השנייה פרד מחליט לרוץ לראשות העיר, אך מפסיד להרמיוני לודג'. בתחילת העונה הרביעית נחשף שפרד מת בתאונת פגע וברח בזמן שניסה לעזור לאישה זרה שמכוניתה הייתה תקועה בשולי הכביש. אליס סוזנה קופר (למשפחת סמית') היא אשתו לשעבר של האל קופר, אמם של צ'ארלס סמית', פולי ובטי קופר, סבתם של התינוקות התאומים של ג'ייסון ופולי, ג'וניפר ודאגווד והעורכת והבעלים-שותפים של העיתון המקומי, "הריברדייל רג'יסטר". אליס גדלה בסאות'סייד של ריברדייל ולמדה בתיכון המקומי עם אף. פי. ג'ונס, פרד ומרי אנדרוז, פנלופי בלוסום, טום קלר, היירם והרמיוני לודג' וסיירה מקוי, איתם היא ייסדה את מועדון החצות בעקבות מציאת לוח המשחק של "גריפונים וגרגוילים". לאחר הרציחות שבוצעו בעקבות המשחק ופירוק המועדון, אליס החלה לצאת עם האל קופר, ובהמשך נישאה לו והולידה לו שתי בנות, פולי ובטי. אליס מתוארת כאישה פרפקציוניסיטית, חולת שליטה ותובענית שדורשת משתי בנותיה להגיע לשלמות המוחלטת. בדיעבד, מתגלה כי אליס עצמה אינה מושלמת ופגומה כשבטי חושפת שהיא נכנסה להריון בשנות התיכון ומסרה את התינוק לאימוץ בעקבות לחציו של האל, כמו כן, את העובדה שהיא שהייתה בעברה חברת "הסרפנטס" ושבעקבות מעצרה, היא ניתקה את כל קשריה עם הכנופיה, ומחקה, או לפחות חשבה שמחקה כל אזכור למעצרה מארכיוני המערכת. לקראת סוף העונה השנייה מתגלה שהתינוק שנולד לה היה שייך לאף. פי.. בתחילת העונה השלישית, אליס, השבורה מאירועי העונה השנייה, מצטרפת ל"חווה", למורת רוחה של בטי. הרמיוני אפולוניה לודג' (למשפחת גומז) היא אשתו של היירם לודג' ואמה של ורוניקה לודג'. הרמיוני גדלה בריברדייל ונולדה למשפחה לטינית ענייה ממעמד הפועלים. במהלך שנותיה בתיכון ריברדייל, הרמיוני ניהלה משולש אהבה עם פרד והיירם, אך בסופו של דבר היא בחרה בהיירם על פני פרד. במשך כל שנות לימודיה בתיכון, הרמיוני עבדה בעסקים מקומיים כמו "ביז'ו" ו"ספיפאני". היו כאלה שתיארו את הרמיוני כנערה מרושעת במהלך אותן השנים, אך פלשבקים מרמזים שהיא הייתה נערה קתולית מרדנית. לאחר שנפרדה מפרד והתחתנה עם היירם לודג', השניים עברו לניו יורק, שם נולדה בתם, ורוניקה. לאחר שהיירם נעצר בגין הונאה ומעילה, הרמיוני וורוניקה עזבו את ניו יורק ועברו חזרה לריברדייל. בעונה השנייה, הרמיוני מתמודדת על ראשות העיר של ריברדייל מול פרד, ובסופו של דבר מנצחת. בעונה השלישית, הרמיוני ממנה את אף. פי. ג'ונס לתפקיד שריפות העיירה. פורסיית' פנדלטון "אף. פי." ג'ונס השני הוא בעלה לשעבר של גלדיס ג'ונס, אביהם של צ'ראלס סמית' וג'אגהד וג'ליבין ג'ונס, מנהיג הסרפנטס ושריף ריברדייל לשעבר. אף. פי. נולד וגדל ברייברדייל ולמד בתיכון ריברדייל עם החבר הטוב ביותר, פרד אנדרוז, מרי אנדרוז, פנלופי בלוסום, אליס קופר, האל קופר והרמיוני לודג'. בגיל שש עשרה, אביו של אף. פי. גירש אותו מהבית, ובעקבות כך הוא הצטרף לכנופיית הסרפנטס, שקיבלו אותו כאחד משלהם. זמן קצר לאחר מכן, אף. פי. התגייס לצבא. עם שובו לריברדייל, אף. פי. ופרד הקימו יחד חברת בנייה, ובאותה תקופה הוא התחתן והפך אב לג'אגהד וג'ליבין. בעקבות הסתבכויות בשורה של פעילויות פליליות אף. פי. הפך לנטל כבד מדי על החברה שלהם ואולץ על ידי פרד להתפטר. לאחר שאיבד את עבודתו, אף. פי. החל להתמכר לאלכוהול מה שהביא את משפחת ג'ונס להתפרק - גלדיס עזבה אותו ולקחה עמה את ג'ליבין לטולדו. בסופו של דבר, אף. פי. התגורר לבדו בפארק הקראוונים של סאניסייד. בנקודה לא ידועה אף. פי. הפך למנהיגם הבלתי מעורער של כנופיית הסרפנטס. בסוף העונה הראשונה, אף. פי. נעצר בשל מעורבותו ברציחתו של ג'ייסון, אך בעונה השנייה הוא יוצא מהכלא ומתחיל לעבוד ב"פופ'ס". לקראת סוף העונה השנייה מתגלה כי לו ולאליס ישנו בן משותף בשם צ'ארלס, שנהרג במהלך (או לפני) אירועי העונה השנייה על ידי צ'יק. בעונה השלישית, אף. פי. מתמנה לשריפות העיר תחת מינוייה של הרמיוני. אביה של ורוניקה לודג' ובעלה של הרמיוני לודג', שישב במהלך העונה הראשונה בכלא בשל ההונאות שביצע. בעונה השנייה, היירם חוזר לריברדייל ומתחיל בעקביות להשתלט על כל הנכסים בעיירה, ובהמשך, הוא מגייס את פנלופי וקלאודיוס בלוסום, את פני פיבודי וכנופיית "הגולים" ואת שריף מינטה עבור תוכנית שמטרתה לשנות את ריברדייל. האל קופר (לוקלין מונרו) – בעלה של אליס ואביהם של פולי ובטי. במהלך העונה הראשונה, בטי וג'אגהד חושדים שהוא אחראי לרציחתו של ג'ייסון. עם זאת, בסוף העונה השנייה בטי מגלה שהאל הוא זה שלקח על עצמו לטהר את ריברדייל מהחוטאים באמצעות זהותו של "הברדס השחור", האנטגוניסט הראשי של העונה, לאחר שנאומה של בטי הזכיר לו את הבטחתו לאמו לאחר שאביו, המרטש מריברדייל, נתפס. נרצח בעונה השלישית על ידי פנלופי. שריף טום קלר (מרטין קומינס) – השריף של ריברדייל, אביו של קווין, בעונה השנייה מתגלה שהוא מנהל רומן חשאי עם ראש העיר סיירה מקוי. בסוף העונה השנייה השריף מפוטר ומוחלף על ידי שריף מינטה. בעונה השלישית מתארס עם סיירה מקוי. סיירה מקוי (רובין גיבנס (אנ')) – ראש עיירת ריברדייל ואמה של ג'וסי. בעונה השנייה מתגלה שסיירה מנהלת רומן עם שריף קלר, ובעקבות כך היא מתפטרת. פופ טייט (אלווין סנדרס) – בעל הדיינר הפופולרי של ריברדייל, שלאחר שהיירם לודג' קנה ממנו את הנכס הוא נשאר לעבוד כמנהל המקום. פנלופי בלוסום (נטלי בולט) – אמם של שריל וג'ייסון. בעונה השלישית, פנלופי מתחילה לנהל בית בושת אקסקלוסיבי ובמקביל, מתגלה שבילדותה היא נמכרה לזוג בלוסום על ידי אחיות החסד השקט עבור בנם, קליפורד; ובסופה מתגלה כי היא הייתה המוח שמאחורי "הברדס השחור", המשחק "גריפונים וגרגוילים" ומלך הגרגוילים. קליפורד בלוסום (ברקלי הופ) – אביהם של שריל וג'ייסון. לאחר שקליפורד מתגלה בסוף העונה הראשונה כרוצחו של ג'ייסון וכמנהל רשת סמים, הוא מתאבד בתלייה; אך בעונה השלישית מתגלה שהוא למעשה הורעל על ידי פנלופי. רוז בלוסום (ברברה וואלס) – סבתם הדמנטית של שריל וג'ייסון ואמם של קליפורד וקלאודיוס. ג'ייסון בלוסום (טרבור סטיינס) – תאומה של שריל בלוסום ובן זוגה לשעבר של פולי קופר, שהייתה מאורסת לו בסתר. עם תחילת העונה הראשונה מתגלה שג'ייסון נרצח בנסיבות מסתוריות, ועלילתה הראשית של העונה סובבת סביב מותו. פולי קופר (טירה סקובי) – אחותה הגדולה של בטי. בעונה הראשונה מתגלה שפולי מוחזקת בכפייה במנזר "אחיות החסד השקט" והיא בחודש השביעי להריונה עם תאומיו של ג'ייסון, להם היא קראה ג'וניפר ודאגווד. בעונה השנייה פולי עוזבת את ריברדייל מפחד "הברדס השחור" ושבה לחווה. היעדרותה לכאורה מניעה את עלילת העונה החמישית, ובסיומה נחשף כי היא נרצחה על ידי בן בלוסום ממזר המתגורר ביער הסמוך. מרי אנדרוז (מולי רינגוולד) – עורכת דין, אשתו של פרד ואמו של ארצ'י המתגוררת בשיקגו. פועלת בתחילת העונה השלישית לזיכויו של בנה מפרשיית רצח בה הוא הופלל ללא הצלחה. מוס מייסון (קודי קירסליי) – שחקן פוטבול בתיכון ריברדייל שיוצא עם מידג' קלאמפ, אך למעשה מסתיר את נטייתו הביסקסואלית בארון. היה קורבן לפושע "הברדס השחור", אך שרד. בעונה השלישית מתבייש להפגין את הזוגיות שלו עם קווין ובעקבות כך שריל מוציאה אותו מהארון מול חבריו לכיתה. בהמשך, מוס נאלץ לעזוב את ריברדייל ולהיפרד מקווין. מר וולדו וות'רבי (פיטר ברייאנט) – מנהל תיכון ריברדייל. פלויד קלייטון (קולין לורנס) – אביו של צ'אק, ומאמן קבוצת הפוטבול של תיכון ריברדייל, "הבולדוגים". ואלרי בראון (היילי לאו) – הבסיסטית, הסולנית המחליפה וכותבת השירים של להקת "ג'וזי והפוסיקאטס", שיוצאת לתקופה קצרה עם ארצ'י. מלודי ולנטיין (אשה ברומפילד) – המתופפת של להקת "ג'וזי והפוסיקאטס". ג'ינג'ר לופז (קייטלין מיטשל-מרקוביץ') – אחת מחברותיה הטובות ביותר של שריל. טינה פאטל (אוליביה ראיין שטרן) – אחותו הקטנה והסופר-חכמה של ראג' פאטל ואחת מחברותיה הטובות ביותר של שריל. את'ל מאגס (שאנון פורסר) – נערה שעברה שיימינג בגלל קבוצת הפוטבול המקומית. בהמשך מתגלה שאביה ניסה להתאבד בגלל ההונאות שהיירם ביצע. בעונה השלישית, את'ל ממלאת חלק חשוב במשחק "גריפונים וגרגוילים". דילטון דוילי (מייג'ור קורדה) – נער המדריך את קבוצת הצופים ולומד בתיכון ריברדייל. בעונה השלישית, דילטון מתאבד במסגרת המשחק "גריפונים וגרגוילים" ג'רלדין גראנדי (שרה הבל) – המורה המקומית למוזיקה שמנהלת קשר אסור עם ארצ'י. בעונה הראשונה מתגלה ששמה האמיתי הוא ג'ניפר גיבסון, ושהיא שינתה את שמה במטרה לברוח מבעלה המתעלל לשעבר. אליס מגלה על הרומן בינה לבין ארצ'י ומאיימת לפרסם אותו אלא אם כן תעזוב את העיר. בעונה השנייה מתגלה שהיא עברה לבית ספר אחר, שם היא החלה לנהל מערכת יחסים עם תלמיד נוסף שלה. נרצחה על ידי הברדס השחור. סמית'רס (טום מקבת') – משרתם של משפחת לודג'. צ'אק קלייטון (ג'ורדן קאלווי) – שחקן פוטבול שבטי מענה לאחר שהיא מגלה שהוא אחראי על השיימינג ששחקני הפוטבול עושים לבנות כיתתן. חואקין דסנטוס (רוב ראקו) – הסרפנט הצעיר ביותר בכנופיית הסרפנטס, שמוצא את עצמו במערכת יחסים רומנטית עם קווין. ג'רלד "טול בוי" פטיט (סקוט מקניל) – יד ימינו של אף. פי., שלימים הופך למנהיג בפועל של כנופיית הסרפנטס. מידג' קלאמפ (אמיליה ברבנק) – בת זוגו של מוס ומעודדת בקבוצת ה"ויקסנס", שנרצחת על ידי "הברדס השחור" לקראת סיום העונה השנייה. פני פיבודי (בריט מורגן) – עורכת הדין של כנופיית הסרפנטס, שמנצלת את ג'אגהד עקב סכסוך ישן עם אביו. בתגובה, ג׳אגהד ושאר חברי הסרפנטס הצעירים מכריחים אותה לעבור לגרינדייל ולהסיר את קעקוע הנחש שלה. אליו גראנדה (ג'וליאן הייג) – נער עשיר, שמגלה עניין בוורוניקה לודג', ואף עוזר לה מספר פעמים. ניק סנט קלייר (גראהם פיליפס) – נער מעברה של ורוניקה בניו יורק, שמגיע לביקור בריברדייל. במהלך ביקורו, ניק מנסה לאנוס את שריל, אך ורוניקה ו"הפוסיקאטס" מגלות על כך ומונעות ממנו לבצע את זממו. אנדרה (סטפן מירס) – הקאפו של משפחת לודג' ועוזרו האישי של היירם. ארתור אדמס (ג'ון בלמן) – הקאפו של הרמיוני לודג', שמפעיל לחץ על ארצ'י כמבחן לנאמנותו. ג'וזף סוונסן (קמרון מקדונלד) – שרת בתיכון ריברדייל, שנולד בשם ג'זף קונווי, ואחד מילדיהם של ג'ים ומרי קונווי. משפחתו נטבחה 40 שנה לפני אירועי הסדרה על ידי "המרטש מריברדייל", אך הוא הצליח לשרוד ולחיות בזהות בדויה. בסוף מחצית העונה השנייה נחשף שהוא "הברדס השחור" והוא נורה למוות על ידי שריף קלר, אך הלכה למעשה מתגלה לקראת סוף העונה שהוא הופלל על ידי "הברדס" האמיתי. האחות וודהאוס (בוורלי ברויאר) – הנזירה הראשית במנזר האחיות השקטות. סוויט פי (ג'ורדן קונור) – חבר בכנופיית הסרפנטס, שמתיידד עם ג'אגהד. מלאכי (טומי מרטינז) – מנהיג הכנופיה היריבה של כנופיית הסרפנטס, "הגולים". קלאודיוס בלוסום (ברקלי הופ) – דודם של שריל וג'ייסון, ותאומו המנוכר של קליפורד בלוסום. מייקל מינטה (הנדרסון וייד) – השריף המשטרתי החדש של העיירה, לאחר פיטוריו של קלר. צ'יק (הארט דנטון) – זר שהרג לכאורה את צ'ארלס סמית', בנם המשותף של אף. פי. ואליס ואחיהם למחצה של פולי, בטי, ג'אגהד וג'ליבין, ולאחר מכן לקח את זהותו. בעונה השלישית, מתגלה כמי שעומד מאחורי זהותו של "מלך הגרגוילים". אוולין אברנבר (זואי דה גרנד מייסון) – תלמידה חדשה בתיכון ריברדייל ובתו של אדגר אברנבר, שפעילה באופן אקטיבי בכת שלו, "החווה", ומנסה לגייס לשורותיו את בטי, ובהמשך מתגלה כי היא לא בתו, אלא אשתו. אדגר אברנבר (צ'אד מייקל מאריי) – אביה לכאורה של אוולין, ומנהיגה האניגמטי של כת אפלה בשם "החווה". ג'ליבין ג'ונס (טריניטי ליקינס) – אחותו הקטנה של ג'אגהד ובתם של אף. פי. וגלדיס ג'ונס. מופיעה לראשונה בעונה השלישית לאחר שג'אגהד וארצ'י מבקרים בטולדו. בהמשך ג'ליבין חוזרת לריברדייל עם אמה במטרה לעזור לה עם עסקי הסמים שלה. גלדיס ג'ונס (ג'ינה גרשון) – אמם של ג'אגהד וג'ליבין ופרודתו של אף. פי. המופיעה לראשונה בעונה השלישית לאחר שג'אגהד וארצ'י מבקרים בטולדו. בהמשך, גלדיס סוחטת את ורוניקה לאחר שזאת מחבלת בעסקי הסמים שלה, אך מחליטה לעזוב את ריברדייל לקראת סוף העונה. מונרו "מאד דוג" מור (אלי גורי) – אסיר מועדף על נורטון במרכז המעצר לנוער "ליאופולד ולוב" עד לבואו של ארצ'י. הסוהר נורטון (ויליאם מקדונלד) – הסוהר וסגן מרכז המעצר לנוער "ליאופולד ולוב". קפטן גולייטלי (לינק בייקר) – סרן במרכז המעצר לנוער "ליאופולד ולוב". פיצ'ס נ' קרים (ברנדט בק) – תלמידה בתיכון ריברדייל וחברה ב"פריטי פרויזנס". ד"ר קורדל הבן (ניקולאי ויטשי) – חוקר המוות שמחליף את אביו, ד"ר קורדל, לאחר מותו. קורץ (ג'ונתן וייטסל) – תלמיד בתיכון ריברדייל וחבר לשעבר בכנופיית הסרפנטס שהופך לחבר כנופיית הגרגוילים ולחסיד של מלך הגרגוילים. ריקרדו "ריקי" דסנטוס (ניקו בוסטמנטה) – אחיו הצעיר של חואקין וחבר בכנופיית הגרגוילים. צ'ארלס סמית' (וייאט נאש) – סוכן FBI, שמתגלה כבנם האובד של אף. פי. ואליס. הולדן האני (קר סמית') – המנהל החדש של תיכון ריברדייל, שנכנס לקונפליקטים חוזרים ונשנים במיוחד מול ארצ'י וחבריו. רופרט צ'יפינג (סאם ויטר) – מורה במכינת סטונוול, שמגייס את ג'אגהד לסמינר הכתיבה שלו. ברט וסטון ווליס (שון דפנר) – תלמיד תחרותי ממכינת סטונוול ששם לעצמו למטרה את ג'אגהד כשהוא נרשם למכינה. דונה סוויט (שרה דסג'רדינס) – תלמידה ממכינת סטונוול, שמתגלה כמוח העומד מאחורי התלמידים בסדנת הכתיבה של מר צ'יפינג ומאחורי התנכלויותיהם לג'אגהד. ג'ונתן (אלכס ברימה) – תלמיד ממכינת סטונוול המשתתף בסדנת הכתיבה של מר צ'יפינג. ג'ואן ברקלי (דורלין מוי) – תלמידה ממכינת סטונוול המשתתפת בסדנת הכתיבה של מר צ'יפינג. פרנסיס דופונט (מלקולם סטיוארט) – מורה בכיר במכינת סטונוול, שיצר לכאורה את סדרת ספרי "האחים בקסטר" המפורסמת, אך לבסוף מתגלה כנוכל וכרוצח סדרתי שרצח את כותבי ספרי הסדרה האמיתיים. הרמוזה לודג' (מישל פראדה) – חוקרת פרטית ממיאמי, שמתגלה כבתו הלא חוקית של היירם, וכאחותה למחצה של ורוניקה. צ'אד גקו (כריס מייסון) – יזם ואיש עסקים העובד בוול סטריט, ובעלה הקנאי והשתלטן של ורוניקה, שמוצא את עצמו מאוים מעברה בריברדייל ומיחסיה עם ארצ'י, ובעקבות כך מנסה לסחוט אותה. נורה למוות על ידי ורוניקה בסיום העונה. דמותו של צ'אד הופיעה לראשונה בסדרת הספין אוף, "קייטי קין", בגילומו של ריד פרבנטה. ד"ר קורדל (מקנזי גריי) – חוקר מקרי מוות שעוזר לאליס קופר בכך שהוא מציג לה נתיחות שלאחר המוות. טרוו בראון (אדיין בראדלי) – אחיה הצעיר של ואלרי. אוסקר קסטילו (ראול קסטילו) – כותב שירים מצליח מניו יורק שבא לביקור בריברדייל. מיילס מקוי (ריס אלכסנדר) – אביה של ג'וזי ובעלה לשעבר של סיירה. גברת וייס (אליסון אראיה) – עובדת סוציאלית שמופקדת על הטיפול במקרה הרווחה של ג'אגהד. פול "פאפא פוטין" בושר (מ. ק. גייני) – אחד משותפיו העסקיים של היירם. קאסידי בולוק (הריסון מקדונלד) – נער שנהרג על ידי אנדרה; עם זאת, ארצ'י מופלל על ידי היירם לודג' ברציחתו. דארה דיקינסון (אזורה סקיי) – אמו של דודג'ר דיקינסון, שמאיימת על אליס ובטי לפרוע את חובו של צ'יק. "סמול פריי" בושר (אנדרה טריקוטאוקס) – בנו של פאפא פוטין, שמגיע לריברדייל כדי לנקום על רציחתו של אביו. גברת רייט (פנלופה אן מילר) – פרקליטת המחוז הממונה על תיק הרצח של ארצ'י. מרקוס מייסון (סיימון סי. הוסיי) – אביו של מוס ומדריך לחיל הקצונה בתיכון ריברדייל. ברנדון "בייבי טית'" מוריס (קונור פטון) – אסיר במרכז המעצר לנוער "ליאופולד ולוב". מרטי מנטל (מתיו יאנג קינג) – אביו של רג'י ובוגר תיכון ריברדייל. גברת מאלוורי (קלי ריפה) – פילגשו לכאורה של היירם לודג', שמוצאת את עצמה מעורבת עמוקות בקנוניה. רנדי רונסון (דארסי הינדס) – המתאבק של אליו גראנדה, שנלחם בארצ'י בזירה. גברת רונסון (אנה ואן הופט) – אחותו של רנדי רונסון, שמאשימה את ארצ'י במותו של אחיה. אישה ללא שם (שאנן דוהרטי) – אישה שרכבה נתקע בשולי הדרך, אך קיבלה סיוע מפרד אנדרוז לפני מותו בתאונת פגע וברח. ג'ינקס מאלוי (סטיב מאקאג') – איש עסקים מושחת המנהל עסק משפחתי לממכר רום המתחרה בעסקי הרום של היירם. האנטר מאלוי (בילי ויקמן) – בנו של ג'ינקס, העובד בעסקי הרום המשפחתיים. גברת אפליארד (אמילי טנאט) – ספורטאית שמועסקת על ידי המנהל האני להחליף את שריל בהנהגת קבוצת המעודדות, אך מתפטרת לאחר ששריל מתעללת בה. גברת ברבל (ג'ינה טורס) – יועצת ההדרכה וההכוונה של תיכון ריברדייל, שנפגשת עם ארצ'י וחבריו לקראת שליחת מסמכי הקבלה לאוניברסיטאות. טרי (ספנסר לורד) – יוצר סרטונים שיוצא בקצרה עם קווין, וחושף בפניו את עולם פורנו הדגדוגים. בילי מרלין (טיי ווד) – שחקן פוטבול הלומד בתיכון בקסטר, שמרואיין על ידי בטי. דמותו של בילי הופיעה לראשונה ב"הרפתקאותיה המצמררות של סברינה". קייטי קין (לוסי הייל) – חברתה של ורוניקה מתקופת מגוריה בניו יורק, ונערה שאפתנית החולמת להפוך למעצבת אופנה מפורסמת. דמותה של קייטי הופיעה כהכנה עבור סדרת הספין אוף "קייטי קין". קיי. או. קלי (זיין הולץ) – בן זוגה של קייטי קין ונער ששואף להיות מתאבק מקצועי, שמתחרה מול ארצ'י על מקום באקדמיה הימית הצבאית. דמותו הבוגרת של קיי. או. הופיעה לראשונה ב"קייטי קין". ברנרדו (ראיין פוקט) – לוחם אש מניו יורק סיטי ובן זוגו לשעבר של חורחה לופז. דמותו של ברנרדו הופיעה לראשונה ב"קייטי קין". Ausiello, Michael (January 7, 2020). "CW Renews Riverdale, Batwoman, Roswell, Black Lightning Plus 9 Others". TVLine. Retrieved January 7, 2020. Ausiello, Michael (October 29, 2020). "The CW Sets Delayed Premiere Dates for Flash, Superman & Lois, Riverdale, Charmed, Batwoman and More". TVLine. Retrieved October 29, 2020. דומיאן הולברוק, 'Riverdale' Ups Vanessa Morgan & Charles Melton to Series Regulars for Season 3, https://www.tvinsider.com/, ‏2 במאי, 2018 Piester, Lauren (September 30, 2020). "Riverdale Promotes Drew Ray Tanner to Series Regular For Season 5". E Online!. Retrieved September 30, 2020. Petski, Denise (September 29, 2020). "'Riverdale': Erinn Westbrook Joins Season 5 Cast As New Series Regular". Deadline Hollywood. Retrieved September 29, 2020. Petski, Denise (January 7, 2021). "'Riverdale': Chris Mason To Recur In Season 5 Of CW Series". Deadline Hollywood. Retrieved January 10, 2021. "Did You Catch The 'Sabrina' Crossover On Last Night's 'Riverdale'?". Decider. January 23, 2020. Retrieved January 5, 2021. "Riverdale: Lucy Hale to Get a Visit From Veronica in Katy Keene Crossover". TV Line. December 4, 2019. Retrieved January 5, 2021. "Riverdale - Episode 5.01 - Climax - Promotional Photos + Press Release". Spoiler TV. December 21, 2020. Retrieved January 5, 2021. Spencer Barrett (November 20, 2020). "I'm still sad about #KatyKeene being canceled, but I'm glad we'll get to see KO Kelly and Bernardo on #Riverdale this season". Retrieved January 10, 2021 – via Twitter.